Komisijos reglamentas (EB) Nr. 1041/2002
2002 m. birželio 14 d.
dėl laikino leidimo naudoti naują priedą pašaruose
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl priedų pašaruose [1] su paskutiniais pakeitimais, padarytais Komisijos reglamentu (EB) Nr. 2205/2001 [2], ypač į jos 3 ir 9a straipsnius,
kadangi:
(1) Direktyvoje 70/524/EEB numatyta, kad gali būti leidžiama naudoti ir naujus priedus, ir priedus naujoms paskirtims įvertinus prašymą, pateiktą pagal Direktyvos 4 straipsnį.
(2) Direktyvos 70/524/EEB 2 straipsnio aaa punkte reikalaujama, kad leidimai naudoti kokcidiostatikus turėtų būti susieti su asmeniu, atsakingu už jų pateikimą į rinką.
(3) Direktyvos 70/542/EEB 9a straipsnyje numatyta, kad laikinas leidimas naudoti tokias medžiagas, kurios nurodytos tos direktyvos C priedo I dalyje, gali būti suteikiamas ne ilgesniam kaip ketverių metų laikotarpiui nuo leidimo įsigaliojimo dienos, jei įvykdomos direktyvos 3a straipsnio b-e punktų sąlygos, ir jei, atsižvelgiant į gautus rezultatus, logiška manyti, kad naudojant jį gyvūnų mitybai, jų poveikis yra vienas iš tų, kurie nurodyti 2 straipsnio a punkte.
(4) Dokumentų apie priede aprašytą kokcidiostatiką natrio semduramiciną vertinimas rodo, kad jis atitinka visus pirmiau minėtus reikalavimus, kai yra naudojamas gyvūnų kategorijai ir tame priede nurodytomis sąlygomis.
(5) Dokumentų vertinimas rodo, kad gali būti reikalingos tam tikros procedūros siekiant apsaugoti dirbančiuosius nuo priedų poveikio. Tačiau tokia apsauga turėtų būti užtikrinama taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatai darbe gerinti nustatymo [3].
(6) Gyvūnų mitybos mokslinis komitetas pateikė palankią nuomonę dėl pirmiau minėtų kokcidiostatikų saugumo, naudojant juos priede nurodytomis sąlygomis.
(7) (5) Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede nurodytai kokcidiostatikų ir kitų medicininių medžiagų grupei priklausantį natrio semduramiciną priede nurodytomis sąlygomis leidžiama naudoti kaip priedą gyvūnų mitybai.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. birželio 14 d.